PATVIRTINTA Šilalės rajono savivaldybės administracijos direktoriaus 2020 m. liepos 13 d. įsakymu Nr. DĮV -656

########## ASMENS DUOMENŲ TVARKYMO ŠILALĖS RAJO NOSAVIVALDYBĖS ADMINISTRACIJOJE TAISYKLĖS

########## I SKYRIUS BENDROSIOS NUOSTATOS

- 1. Asmens duomenų tvarkymo Šilalės rajono savivaldybės administracijo je taisykl ės (toliau - Taisyklės ) nustato fizinių asmenų (toliau - duomenų subjektai) asmens duomenų tvarkymo reikalavimus, asmens duomenų tvarkymo principų įgyvendinimo tvarką, organizacinių ir techninių asmens duomenų saugumo priemonių įgyvendinimo principus .
- 2. Taisyklių tikslas - reglamentuoti asmens duomenų tvarkymą Šilalės rajono savivaldybės administracijoje (toliau - Administracija), nustatyti pagrindines asmens duomenų tvarkymo, duomenų subjekto teisių įgyvendinimo, duomenų apsaugos technines bei organizacines priemones ir kitas procedūras, siekiant užtikrinti 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau - Reglamentas) , Lietuvos Respublikos asmens duomenų teisinės apsaugos įstatymo (toliau - ADTAĮ) ir kitų teisės aktų, reglamentuojančių asmens duomenų tvarkymą ir apsaugą, laikymąsi ir įgyvendinimą.
- 3. Taisyklės parengtos vadovaujantis Reglamentu (ES) 2016/679, Lietuvos Respublikos asmens duomenų teisinės apsaugos įstatymu, Lietuvos Respublikos elektroninių ryšių įstatymu ir kitais teisės aktais, reglamentuojančiais asmens duomenų tvarkymą ir privatumo apsaugą.
- 4. Taisyklėse vartojamos sąvokos suprantamos taip, kaip jos yra apibrėžtos Reglamente, ADTAĮ ir kituose teisės aktuose, reglamentuojančiuose asmens duomenų tvarkymą ir apsaugą.
- 5. Administracija yra asmens duomenų valdytoja ir tvarkytoja. Administracijos duomenų tvarkytojais gali būti ir kiti fiziniai ir juridiniai asmenys, kuriems šių duomenų tvarkymas pavedamas duomenų tvarkymo sutartimi ar kitu dokumentu.
- 6. Taisyklių privalo laikytis visi Administracijoje dirbantys darbuotojai ir kiti asmenys, kurie tvarko Administracijoje esančius asmens duomenis arba eidami savo pareigas juos sužino.
- 7. Taisyklių taip pat privalo laikytis ir duomenų tvarkytojai, kurie teikdami Administracijai duomenų tvarkymo paslaugas sužino ir tvarko asmens duomenis.

########## II SKYRIUS DUOMENŲ TVARKYMOPRINCIPAI IR TIKSLAI

- 8. Administracijos darbuotojai ir asmenys, kurie tvarko asmens duomenis, atlikdami savo pareigas ir tvarkydami asmens duomenis, privalo laikytis pagrindinių asmens duomenų tvarkymo principų:
- 8.1. asmens duomenis tvarkyti teisėtai, sąžiningai ir skaidriai;
- 8.2. asmens duomenys turi būti renkami teisėtais tikslais ir toliau netvarkomi su tais tikslais nesuderinamu būdu;
- 8.3. renkant ir tvarkant asmens duomenis laikytis tikslingumo, proporcingumo ir duomenų kiekio mažinimo principų, t. y. nereikalauti iš interesantų pateikti tų duomenų, kurie nėra būtini Administracijos funkcijoms vykdyti, nekaupti ir netvarkyti perteklinių duomenų ir duomenų, kurie nėra būtini atitinkamiems tikslams pasiekti;
- 8.4. užtikrinti asmens duomenų tikslumą ir, jei reikia dėl asmens duomenų tvarkymo, juos atnaujinti; netikslius ar neišsamius duomenis ištaisyti, papildyti, sunaikinti arba jų tvarkymą sustabdyti;